అమెరికా తీవ్ర ఆరోపణలుముస్లింలు, క్రైస్తవులకు రక్షణ కరవైందని ఆందోళనవాషింగ్టన్, నవంబరు 8: భారత్లో మత స్వేచ్ఛ లేదా? మైనార్టీలపై దాడులు పెరుగుతున్నాయా? అవుననే అంటోంది అమెరికా! ఈ అంశం ఆధారంగా భారత్పై తీవ్రస్థాయిలో విషం కక్కింది. ముఖ్యంగా ముస్లింలు, క్రైస్తవులకు రక్షణ లేదన్నట్టుగా అమెరికా ప్రకటన ఉంది. వీరిపై దాడులు చేసి బెదిరిస్తున్నది హిందువులేనని స్పష్టంగా చెప్పడం విశేషం.! అందుకే భారత్లో మత స్వేచ్ఛను ప్రోత్సహిస్తామంటూ తనదైనశైలిలో దాతృత్వం చాటుకుంది. దాదాపు 5 లక్షల డాలర్ల నిధులు కేటాయించింది. ఈ మొత్తాన్ని ప్రభుత్వేతర సంస్థలకు అంటే ఎన్జీవోలకు అందజేస్తారు. సమాజాన్ని, జర్నలిస్ట్లను చైతన్య పర్చడం, మత స్వేచ్ఛను కాపాడటం, మత సంబంధ దాడులపై సంబంధిత అధికారులకు ఫిర్యాదు చేయడం, చట్టం ఏం చెబుతుంది, మానవహక్కులు ఏమిటో చెప్పడం ఈ మిషన్లో భాగమని అమెరికా వెల్లడించింది.  దక్షిణ, మధ్య ఆసియా దేశాల్లో మానవహక్కుల ఉల్లంఘన, కార్మికుల రక్షణ తదితర 28 అంశాలలో ప్రత్యేక శ్రద్ధ తీసుకుంటున్నట్టు అమెరికా ప్రకటించింది. ఇందుకోసం 17 మిలియన్ డాలర్లు కేటాయించారు. విచిత్రం ఏమంటే....అమెరికా నిధులు అందజేస్తున్న దేశాల జాబితాలో భారత్ లేకపోయినా పెద్ద ఎత్తున నిధులు విడుదల చేయడం విమర్శలకు దారితీసే అవకాశం కనిపిస్తోంది.  ఆఫ్గనిస్థాన్, బంగ్లాదేశ్,  కజకిస్థాన్,  కిర్గిస్థాన్,  నేపాల్, పాకిస్తాన్, తజకిస్థాన్, తుర్కుమెనిస్థాన్, ఉజ్బెకిస్థాన్ మాత్రమే జాబితాలో ఉన్నాయి. భారత్తోపాటు శ్రీలంకకు కూడా ఇదే విషయంలో భారీగా నిధులు అందజేయబోతున్నట్టు అమెరికా ప్రకటించింది. ఇంటర్నేషనల్ రెలిజియస్ ఫ్రీడమ్ రిపోర్ట్ ప్రకారం భారత్, శ్రీలంక దేశాల్లో క్రైస్తవులు, ముస్లింలపై ఎక్కువుగా దాడులు జరుగుతున్నాయని,  ప్రభుత్వాలు పట్టించుకోవడం లేదని గుర్తించినట్టు అమెరికా వెల్లడించింది.
america teevra aaropanalumuslimlu, kraistavulaku rakshana karavaindani andolanavashingatn, navambaru 8: bhaaratlo matha swechha leda? minortylapy daadulu perugutunnaya? avunane antondi america! ee amsam aadhaaramgaa bhaaratpai teevrasthaayilo visham kakkindi. mukhyamgaa muslimlu, kraistavulaku rakshana ledannattugaa america prakatana undi. veeripai daadulu chesi bediristunnadi hinduvulenani spashtamgaa cheppadam visesham.! anduke bhaaratlo matha swechhanu prothsahistaamantuu tanadainasaililo daatrutvam chaatukundi. daadaapu 5 lakshala dalarla nidhulu ketayinchindi. ee mottaanni prabhutvetara samsthalaku ante enjeevolaku andajestaaru. samaajaanni, jarnalistlanu chaitanya parchadam, matha swechhanu kapadatam, matha sambandha daadulapai sambandhita adhikaarulaku firyaadu cheyadam, chattam yem chebutundi, maanavahakkulu emito cheppadam ee mishanlo bhagamani america velladinchindi.  dakshina, madhya asia deshaallo maanavahakkula ullanghana, kaarmikula rakshana taditara 28 amsaalalo pratyeka shraddha teesukuntunnattu america prakatinchindi. indukosam 17 millian daalarlu ketaayinchaaru. vichitram emante....america nidhulu andajestunna deshaala jaabitaalo bharat lekapoyina pedda ettuna nidhulu vidudala cheyadam vimarsalaku daariteese avakaasam kanipistondi.  afgionisthan, bangladesh,  kajakisthan,  kirgisthan,  nepal, pakistan, tajakisthan, turkumenisthan, ujbekisthan matrame jaabitaalo unnaayi. bhaarattopaatu srilankaku kuudaa ide vishayamlo bhariga nidhulu andajeyabotunnattu america prakatinchindi. international religius freedam report prakaaram bharat, srilanka deshaallo kraistavulu, muslimlapai ekkuvugaa daadulu jarugutunnaayani,  prabhutvaalu pattinchukovadam ledani gurtinchinattu america velladinchindi.